লেখালেখিতে তিনি কাউকে অনুসরণ করতে চাননি। ইনফেক্ট, গদ্য লেখায় তিনি কাউকে আদর্শ হিসেবে নেননি। বলা যায়, স্বাতন্ত্রিক গদ্যরীতি তৈরিতে তাঁর কোনো ঝোঁক ছিল বলে মনে হয় না। নিজের ভাবনাকে যথাসম্ভব সহজ ভাষায় পরিবেশন করাই হচ্ছে যতীন সরকারের গদ্যরীতি। জনমানসের লোকজ্ঞানের ধারণাকেই তিনি লিখে গেছেন। এক্ষেত্রে ভাষারীতির চেয়ে গদ্যের বিষয়টাই বড় হয়ে উঠেছে। একটা সংহত রচনাশৈলীতেই তিনি তাঁর কথাগুলো বলেছেন। আলাপে-আড্ডায় এই প্রসঙ্গে তিনি স্পষ্ট বলেছেন,